# Monkey D. Luffy

### Από τη Βικιπαίδεια, την ελεύθερη εγκυκλοπαίδεια

## [Επεξεργασία] Ταυτότητα

Ο Monkey D. Luffy (ελληνικά: Μόνκυ Ντι Λούφυ) είναι ο κεντρικότερος χαρακτήρας στο anime και manga One Piece. Είναι ο εύθυμος και ανόητος καπετάνιος των Straw-Hat Pirates και διακρίνεται για την χρυσή του καρδιά και την απεριόριστη πείνα του. Όνειρό του είναι να γίνει ο βασιλιάς των πειρατών, βρίσκοντας τον θησαυρό του Gol D. Roger. Έχει φάει ένα φρούτο του διαβόλου το οποίο έκανε το σώμα του λαστιχένιο. Είναι 17 ετών.

Προειδοποίηση για αποκάλυψη πλοκής: Ακολουθούν λεπτομέρειες της υπόθεσης ή του τέλους.

## [Επεξεργασία] Παρελθόν

Ο Luffy έζησε τα παιδικά του χρόνια σε ένα μικρό νησί. Μια περίοδο της ζωής του την πέρασε μαζί με το πλήρωμα του πειρατή Red-Haired Shanks. Στην περίοδο της ζωής του εκείνη αγάπησε τη ζωή του πειρατή και αποφάσισε ότι θα γίνει και ο ίδιος και είπε μάλιστα στον Shanks πως θα δημιουργήσει ένα πλήρωμα ισχυρότερο από το δικό του. Επίσης, η ουλή κάτω από το αριστερό του μάτι, οφείλεται στην προσπάθεια του ίδιου του Luffy να αποδείξει στον Shanks πόσο γενναίος είναι: κόπηκε με ένα μαχαίρι, ενώ ο Shanks είναι αυτός ο οποίος έφερε και το φρούτο του διαβόλου στο Luffy. Αν και δεν του το έδωσε και αντίθετα προσπάθησε να τον εμποδίσει να το φάει, εντούτοις ήταν εκείνος που το μετέφερε στο νησί του Luffy.

Μια μέρα, κι ενώ το πλήρωμα του Shanks ήταν σε ένα πανδοχείο, εισέβαλε μια ομάδα ληστών και ζήτησε μπύρα. Η πανδόχος τους είπε πως δεν υπήρχε άλλη, καθώς την πήραν όλη οι πειρατές. Τότε, ο αρχηγός των ληστών (επονομαζόμενος Hikuma the Bear) απαίτησε από το πλήρωμα του Shanks να τους δώσουν όλη τη μπύρα. Εκείνος απάντησε αρνητικά μιας και την είχαν ήδη πιεί όλη, προσφέροντάς του πάντως ένα μπουκάλι που είχε απομείνει και ζητώντας συγνώμη. Ο Hikuma, τότε, κατέβρεξε τον Shanks με τη μπύρα από το μπουκάλι. Ο Shanks, έσπευσε να καθαρίσει όση μπύρα έπεσε κάτω και ο Hikuma, προκειμένου να τον εξευτελίσει, προκάλεσε κι άλλες ζημιές στο πανδοχείο κι έφυγε. Εκείνος όμως δεν θύμωσε. Αντίθετα, γέλασε ξεκαρδισμένος απ' τη συμπεριφορά του ληστή.

Ο Luffy όμως δεν άντεξε να βλέπει τον φίλο του να εξευτελίζεται και, παρόλο που ήταν μόλις ένα μικρό παιδί, κυνήγησε τον Hikuma. O Hikuma εξοργισμένος απ' το θράσος του μικρού αποφάσισε να τον σκοτώσει, αλλά τότε εμφανίστηκε ο Shanks. Ένα μέλος του πληρώματος του Shanks, ο Benn Beckman, νίκησε μόνος του όλη την ομάδα του Hikuma. Ο ίδιος ο Hikuma όμως, κάτάφερε να ξεφύγει, έχοντας μαζί του τον Luffy.

O Hikuma πήρε το Luffy σε μια βάρκα και προσπάθησε να ξεφύγει από θαλάσσης. Όταν έφτασε βαθιά, πέταξε τον Luffy στη θάλασσα και συνέχισε να απομακρύνεται. Ξαφνικά, όμως, εμφανίστηκε ένα Sea King το οποίο καταβρόχθισε τον Hikuma μαζί με την βάρκα του αμέσως και γύρισε το κεφάλι του για να φάει και τον Luffy (ο οποίος δεν μπορούσε να κολυμπήσει επειδή είχε ήδη φάει το φρούτο του διαβόλου). Για άλλη μια φορά, εμφανίστηκε ο Shanks και έδιωξε το Sea King, σώζοντας τον Luffy. Το Sea King είχε όμως αρπάξει το αριστερό (και καλό) χέρι του Shanks. Η στιγμή αυτή χαράχτηκε βαθιά στη μνήμη του Luffy για πάντα.

Λίγες μέρες μετά, ο Shanks έφυγε από το νησί. Πριν φύγει έδωσε το ψάθινο καπέλο του στον Luffy κι εκείνος του υποσχέθηκε να του το επιστρέψει στο μέλλον ως ένας ισχυρός πειρατής.

## [Επεξεργασία] Μαχητικές ικανότητες

O Luffy ετοιμάζει μια επίθεση... γελώντας!

O Luffy μάχεται χρησιμοποιώντας τις δυνάμεις που απέκτησε τρώγοντας ένα φρούτο του διαβόλου. Το συγκεκριμένο το οποίο έφαγε ("Gomu Gomu no Mi" που σημαίνει "Λαστιχένιο Φρούτο") έκανε το σώμα του λαστιχένιο.

Η ικανότητά του να τεντώνει το σώμα του του δίνει τη δυνατότητα να εξαπολύει ισχυρότερες επιθέσεις και να χτυπάει στόχους πολύ μακρύτερα. Μπορεί να χρησιμοποιήσει το σώμα του σαν όπλο με πολλούς διαφορετικούς και πρωτότυπους τρόπους.

Επίσης, το γεγονός ότι είναι λαστιχένιος καθιστά τα χτυπήματα με ρόπαλο, γροθιές, ακόμα και σφαίρες (σημείωση: οι σφαίρες στο One Piece δεν είναι όμοιες με αυτές που χρησιμοποιούνται σήμερα σε αυτόν τον κόσμο, αλλά θυμίζουν βόλια) σχεδόν άχρηστα εναντίον του, μιας και οτιδήποτε χτυπήσει πάνω του με δύναμη, αναπηδά. Μπορεί ωστόσο να τραυματιστεί κανονικά με τη χρήση κοφτερών αντικειμένων, οπότε δεν είναι ανίκητος.

Τέλος, εκτός από την ικανότητα που του έδωσε το φρούτο του διαβόλου, ενισχύεται στη μάχη από το πάθος του, την αφοβία του και την πολύ μεγάλη του δύναμη.

Οι αποκαλύψεις της πλοκής τελειώνουν εδώ.
Ανακτήθηκε από "http://el.wikipedia.org../../../m/o/n/Monkey_D._Luffy_b95b.html"

Κατηγορία: One Piece

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Dansk
- English
- Español
- Suomi
- Français
- Bahasa Indonesia
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- ไทย
- 中文